钦定古今图书集成/明伦汇编/官常典/第543卷 > 《普王荆襄江西等道兵马都元帅制》
## 钦定古今图书集成/明伦汇编/官常典/第543卷 > 《普王荆襄江西等道兵马都元帅制》

陆贽

可以济事，非佥属不可以临人。集大勋者必振其宏
纲；体至公者无避于内举。”爰择藩翰，俾掌元戎。开府
仪同三司舒王谟，性禀忠厚，训知礼乐，居常乐善，动
不违仁。察其内直外温，必能安人和众，体方识敏，谅
“可成功。庶乎知子之明，授以师贞之律。可扬州大都
督持节充《荆襄江西沔鄂》等道节度及诸军行营兵
马都元帅，馀如故。仍赐名谊，改封普王。”呜呼！小子谊
其敬听朕命。我国家之有天下，百七十载于兹矣。祖
宗垂统，功德继茂，威加殊俗，惠合普天。海隅苍生，代
受享育，跻之于寿域，煦之以仁和，源“广流长，庆深祚
远，历数有嗣，缵于朕躬，兢兢业业，惧不克负荷，虔恭
寅畏，岁五周星。循列圣之耿光，稽上古之谟训，一物
失所，是用疚心，万方有罪，每怀咎己。悬法更考于天
则，举事必酌于人谋，期合人中，罔徇私欲。”而涉道犹
浅，烛理未明，文阙于化成，武乏于定乱，刑赏失中，选
授乖方，厚泽未均，大“信未著，致使沉慝炽祸，干纪乱
常，悖违君亲，蔑弃天地，盗据我郡邑，毒痡我士庶，驱
胁丁壮，暴骸于原野；攘夺羸老，转死于沟壑。忠良陨
命，义烈衔冤，迫以凶岁，莫由自奋，愤深骨髓，怨结苍
旻。朕所以中宵屡兴，终食三叹，哀苍生之无告，念赤
子之非辜，为人父母，宁忘愧悼。赖三事大夫竭诚于
内，群帅爪牙，宣力于外，交修不逮，日冀康宁。江汉上
游，建瓴制寇，亘千里之地，连十万之帅，保大定功，宜
有统一。允副兹选，往哉汝谐！无以贵骄人，无以善自
伐，无从己之欲，无咈众之谟，从谏如流，改过勿吝。卑
躬降志，以奉宾傅。绝甘分少，以抚军师。布诚信以归
人心，明赏罚以尽士力。诘禁诛暴，懋昭乃”勋，敬事恤
人，无替成命。膺兹重任，可不勉欤。